དེ་ཡང་དུས་རབས་བཅུ་དྲུག་པའི་དབྱིན་ཇིའི་རིག་རྩལ་བསྐྱར་དར་སྐབས་ཀྱི་ཕུལ་དུ་བྱུང་བའི་མཚན་ཉིད་པ།བསམ་བློ་བ།རྩོམ་རིག་པ་དང་ཚན་རིག་པར་བསྔགས་པའི་ཕེ་ཀིན༼༽གྱིས།༼༽མི་རྣམས་ཀྱི་བསམ་བློ་ནི་ཕལ་ཆེར་རང་གི་རེ་སྨོན་ལ་རག་ལས་ཤིང་།ཁོ་ཚོའི་གཏམ་བརྗོད་ནི་རང་གི་ཤེས་ཡོན་དང་ཆགས་ཟིན་པའི་ལྟ་བ་ལ་རག་ལས་མོད།འོན་ཀྱང་དེ་དག་གི་ཀུན་སྤྱོད་ནི་ཁོ་ཚོའི་གོམས་གཤིས་ལ་བརྟེན་པ་ཉིད་དོ།།ཞེས་བཤད་པ་ལྟར་ཁྱོད་ཉིད་སྦྱངས་སྟོབས་ཀྱིས་ཤེས་བྱའི་རྣམ་གྲངས་མང་བོ་ཤེས་པའི་ཡོན་ཏན་ཅི་ཙམ་རྒྱ་ཆེ་ཡང་རུང་།ཁ་ལྕེ་བདེ་བས་གཏམ་བཤད་སྙན་པོ་ཅི་ཙམ་བཤད་མཁས་ཀྱང་ཆོགགལ་ཏེ་རང་གི་ཀུན་སྤྱོད་དང་ལག་ལེན་ལ་ཅི་ཡང་མེད་ན་སློབ་གསོ་བ་ཞེས་པའི་མཚན་བྱང་རྫིག་པོའི་ཐོབ་ཐང་དེ་འབུལ་བ་དཀའ་བར་སེམས་སོ།།དེས་ན་ཐོག་མ་ཉིད་ནས་གོམས་གཤིས་ལེགས་པོ་ཞིག་ཆགས་པར་བྱེད་རྒྱུ་ནི་གང་ལས་ཀྱང་གལ་ཆེ་སྟེ།གལ་ཏེ་གོམས་གཤིས་ངན་པ་ཞིག་གཏན་འཇགས་སུ་སོང་ན་གཏན་ནས་བསྒྱུར་མི་ཐུབ་པ་མིན་ཡང་།ཤིན་ཏུ་བསྒྱུར་དཀའ་བ་ནི་མངོན་སུམ་ཡིན་ལ།ཆུང་ངུ་ནས་གོམས་གཤིས་སུ་གྲུབ་ཟིན་པའི་སློབ་གསོ་ནི་ཆེས་ཕུལ་དུ་བྱུང་བའང་མངོན་སུམ་ཡིན་པའི་ཕྱིར།པེ་ཀིན་གྱིས།༼༽བྱིས་པའི་དུས་ནས་བཟུང་རིམ་གྱིས་བྱུང་བའི་གོམས་གཤིས་བཟང་བོ་ནི་ཕུན་སུམ་ཚོགས་པ་ཞིག་ཡིན་པ་ནི་དོགས་པ་ཅུང་ཟད་ཀྱང་མེད་ལ།ང་ཚོས་དེ་ལ་སློབ་གསོ་ཞེས་མིང་བཏགས་པ་ཡིན་ཏེ།དོན་དངོས་སུ་སློབ་གསོ་ཞེས་པ་ཆུང་དུས་ནས་འགོ་བཙུགས་པའི་གོམས་གཤིས་ཤིག་ཡིན་པས་སོ།།ཞེས་བཤད་པའང་མདོར་བསྡུས་ན་མི་སུ་ཡིན་རུང་གོམས་གཤིས་དབང་བཙན་པས།སློབ་གསོ་ཡང་དག་པ་ཞིག་གིས་གོམས་གཤིས་བཟང་བོ་ཞིག་ཆགས་སུ་འཇུག་རྒྱུ་ཤིན་ཏུ་གལ་ཆེ་བར་བཤད་པ་ཡིན་ལ་དེ་ནི་ཤིན་ཏུ་མད་དོ།།